PATVIRTINTA

Kretingos lopšelio-darželio „Pasaka“ direktoriaus 2023 m. spalio 24 d.

įsakymu Nr. V1-96

**KRETINGOS LOPŠELIO-DARŽELIO „PASAKA“ MOKINIŲ NEMOKAMO MAITINIMO ORGANIZAVIMO IR TEIKIMO TVARKOS APRAŠAS**

**I. BENDROSIOS NUOSTATOS**

1. Mokinių nemokamo maitinimo organizavimo ir teikimo Kretingos lopšelyje-darželyje „Pasaka“ (toliau – Lopšelis-darželis) tvarka (toliau – Tvarka) nustato mokinių nemokamo maitinimo organizavimo ir teikimo administravimą.
2. Mokinių nemokamo maitinimo organizavimą Kretingos rajono savivaldybėje administruoja Kretingos rajono savivaldybės administracijos Socialinės paramos skyrius (toliau – Socialinės paramos skyrius). Sprendimą dėl mokinių nemokamo maitinimo skyrimo prima Socialinės paramos skyrius.
3. Mokinių nemokamas maitinimas finansuojamas iš valstybės biudžeto specialios tikslinės dotacijos savivaldybių biudžetams, savivaldybės biudžeto lėšų ir kitų įstatymų nustatyta tvarka gautų lėšų.
4. Ši tvarka parengta vadovaujantis:

4.1. Kretingos rajono savivaldybės tarybos 2020 m. birželio 25 d. sprendimu Nr. T2-185 „Dėl Kretingos rajono savivaldybės tarybos 2014 m. sausio 30 d. sprendimo Nr. T2-12 „Dėl socialinės paramos mokiniams kreipimosi tvarkos, mokinių nemokamo maitinimo mokyklose ir paramos mokinio reikmenims įsigyti tvarkos aprašų patvirtinimo“ pakeitimo“, LR Švietimo mokslo ir sporto ministro 2020 m. sausio 24 d. įsakymu Nr. V-76 „Dėl mokinių nemokamo maitinimo valstybinėse mokyklose tvarkos aprašo patvirtinimo“, LR Švietimo, mokslo ir sporto ministerijos 2020 m. kovo 17 d. raštu Nr. SR-1300 „Dėl Švietimo pagalbos ir nemokamo maitinimo teikimo”, LR Sveikatos apsaugos ministro 2020 m. kovo 18 d. įsakymu Nr. V-421 „Dėl Lietuvos Respublikos Sveikatos apsaugos ministro 2011 m. lapkričio 11 d. įsakymo Nr.V-964 “Dėl vaikų maitinimo organizavimo tvarkos aprašo patvirtinimo” pakeitimo”.

1. Nemokamo maitinimo rūšis: pusryčiai, pietūs.
   1. **MOKINIŲ NEMOKAMO MAITINIMO ORGANIZAVIMAS**
2. Nemokamas mokinių maitinimas mokiniams skiriamas pagal Savivaldybės tarybos nustatytą tvarką.
3. Mokinys pradedamas nemokamai maitinti, gavus Kretingos rajono savivaldybės administracijos socialinės paramos skyriaus sprendimą dėl socialinės paramos mokiniui skyrimo.
4. Direktoriaus įgaliotas asmuo, atsakingas už nemokamą maitinimo apskaitą, kas mėnesį pildo mokinių nemokamo maitinimo registravimo žurnalą Socialinės paramos informacinėje sistemoje (SPIS) posistemėje „Socialinė parama mokiniams“ ir per 5 darbo dienas, pasibaigus kalendoriniam mėnesiui, pateikia Socialinės paramos skyriui informaciją (nemokamo maitinimo registravimo žurnalą).
5. Mokiniai maitinami tik lopšelyje-darželyje, vadovaujantis Lopšelio-darželio maitinimo organizavimo tvarkos aprašu. Turinčiam teisę gauti nemokamą maitinimą mokiniui neatvykus į lopšelį-darželį dėl ligos, poilsio, švenčių bei atostogų dienomis ir kitais svarbiais atvejais, už praleistas dienas pietūs sausu daviniu nekompensuojami.

**IV. NEMOKAMO MAITINIMO ORGANIZAVIMAS KARANTINO, EKSTREMALIOS SITUACIJOS AR EKSTREMALAUS ĮVYKIO LAIKOTARPIU**

10. Karantino, ekstremalios situacijos ar ekstremalaus įvykio laikotarpiu arba Savivaldybės nustatyta tvarka ugdymas stabdomas/vykdomas nuotoliniu būdu, vaikų nemokamo maitinimo teikimas ugdymo įstaigoje teikiamas išduodant sausus davinius:

10.1. sausi maisto daviniai išduodami už nurodytą laikotarpį pagal nustatytą grafiką, suderintą su Lopšelio-darželio direktoriumi;

10.2. maisto davinių sudėtis turi būti suderinta su Lopšelio-darželio direktoriumi;

10.3. maisto daviniai išduodami vieną kartą savaitėje - penktadieniais;

10.4. maisto daviniai išduodami ir atsiimami Kretingos lopšelyje-darželyje „Pasaka“, Savanorių g. 4;

10.5. tėvas/globėjas, atsiimdamas maisto davinius, privalo dėvėti apsauginę veido kaukę, vienkartines pirštines ir laikytis saugaus 2 metrų atstumo nuo kito asmens;

10.6. tėvai/globėjai pasirašo už gaunamus maisto davinius.

**V. ATSAKOMYBĖ IR ATSKAITOMYBĖ**

11. Lopšelio-darželio direktorius:

11.1. užtikrina valstybės biudžeto specialiųjų tikslinių dotacijų savivaldybės biudžetams lėšų panaudojimą ir sveikos mitybos reikalavimus atitinkantį mokinių maitinimą;

11.2. tvirtina mokinių nemokamo maitinimo organizavimo Lopšelyje-darželyje tvarką;

11.3. paskiria atsakingus asmenis už mokinių nemokamo maitinimo organizavimą ir teikimą Lopšelyje-darželyje, vadovaujantis Lopšelio-darželio maitinimo organizavimo tvarkos aprašu.

**VI. BAIGIAMOSIOS NUOSTATOS**

12. Tvarka gali būti keičiama ir/ar papildoma, atsižvelgiant į Kretingos rajono savivaldybės tarybos sprendimus ir kitų teisės aktų pakitimus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_